Év végéig 3500-zal nõ a rendõrség állománya
Az év végéig 3.500 rendõr kiképzését és a rendõrség állományába történõ beléptetését biztosítják a rendészeti szakközépiskolák az Oktatásigazgatási és Kiképzési Fõosztály ütemterve alapján - közölte az Országos Rendõr-fõkapitányság csütörtökön.
Elsõ ütemben vasárnap 11 órakor tesz ünnepélyes esküt a rendészeti szakközépiskolás, most másodéves, januártól a szakmai gyakorlatát a Készenléti Rendõrségnél töltõ, próbaidõs hivatásos állomány és a 2011 februártól az állományba került, próbaidõs, hivatásos öt plusz egy hónapos rész-szakképesítést szerzõk. Az esküt 1.773 fõ teszi le a Hõsök terén, õk csütörtökön a Készenléti Rendõrség budapesti laktanyájában tartottak menetgyakorlatot.
A képzést az Adyligeti Rendészeti Szakközépiskolában, a Miskolci Rendészeti Szakközépiskolában, a Körmendi Rendészeti Szakközépiskolában és a Szegedi Rendészeti Szakközépiskolában folytatják.
A rendészeti szakközépiskolákban jelenleg modulrendszerû, kompetencia alapú 2 év idõtartamú, OKJ szerinti "rendõr" szakképesítést adó iskolarendszerû képzés zajlik.
A rendészeti szakközépiskolák fenntartója a belügyminiszter, aki a vonatkozó rendelet alapján a fenntartói jogköröket - a közoktatási intézmény létesítése, megszüntetése, tevékenységi körének megállapítása és módosítása, az igazgató megbízása és felmentése, a központi program jóváhagyása, a szervezeti és mûködési szabályzat jóváhagyása, valamint az alapító okirat jóváhagyása kivételével - átadta az Országos Rendõr-fõkapitányság vezetõjének.
A kormány programjában vállalt kötelezettségek teljesítése érdekében a rendészeti oktatási intézmények 2010 szeptemberétõl megnövelt létszámban biztosítják a rendõri állomány utánpótlását.
rendõrség